แฉ ไอซ์จอมโหดคุยเขื่องในคุก ฆ่าอำพรางเหยื่อ 5 ราย สาวในหีบอาจถูกหั่นศพ
พบ ไอซ์ หีบเหล็ก พัวพันคดีอาญา 6 คดี โดย 3 ใน 6 เกี่ยวกับการตายของผู้หญิง 3 ราย ล่าสุดคือโครงกระดูกที่พบในหีบ ซึ่งอาจจะเป็น น.ส.ออย อายุ 18 ปี ที่หายไปช่วงปี 54-55 เผยเจ้าตัวเคยคุยกับเพื่อนในคุก ฆ่าคนอำพรางไว้ถึง 5 ศพ เวลา 15.00 น.วันที่23 ม.ค. ภายหลังร่วมกับพล.ต.ท.ปิยะ อุทาโย ผู้ช่วย ผบ.ตร.พร้อมด้วย รุดตรวจสอบที่บ่อน้ำในบ้านเลขที่ 59 ถนนเพชรเกษม ซอย 47 แขวงและเขตบางแค กทม.ซึ่งเป็นบ้านพักของ นายอภิชัย องค์วิศิษฐ์ หรือ ไอซ์ หีบเหล็ก อายุ 40 ปี อีกครั้ง หลังได้รับรายงานจากเจ้าหน้าที่ชุดประดาน้ำ ว่า พบหีบสภาพผุพังภายในมีโครงกระดูกมนุษย์อยู่ใต้พื้นน้ำ บริเวณกอป่าปรือริมตลิ่งโซน A 7พล.ต.ท.ภัคพงศ์ พงษ์เภตรา ผบช.น. กล่าวว่า จากการตรวจสอบชิ้นส่วนที่พบในหีบ พร้อมโซ่คล้องกุญแจ ตุ้มเหล็ก เชื่อว่าเป็นของเพศหญิง อายุมากกว่า 18 ปี ส่วนชิ้นส่วนกระดูกที่พบก่อนหน้านี้กว่า 300 ชิ้น มีบางชิ้น พออนุมานได้ว่าน่าจะเป็นของเด็กหญิงอายุระหว่าง 12-15 ปี ซึ่งหีบเหล็กที่พบบรรจุชิ้นส่วนในวันนี้ที่ดูว่ามีลักษณะใบเล็ก ก็เป็นไปได้ว่าผู้ตายอาจร่างเล็กมาก หรือถูกฆ่าหั่นแยกชิ้นส่วนยัดลงไป โดยคดีนี้น่าจะเกิดขึ้นในปี 2554-2555 ซึ่งสอดคล้องกับการที่มีพยานบอกเล่าเข้ามาให้การว่า มีหญิงสาวรายหนึ่งอายุประมาณ 18-20 ปี หายไปในช่วงนั้น ทางพนักงานสอบสวน สน.เพชรเกษม ได้ประสานกับกองพิสูจน์หลักฐานทำการสเกตช์ภาพผู้สูญหายออกมาเพื่อให้สื่อมวลชนนำไปประชาสัมพันธ์เพื่อติดตามญาติมาพิสูจน์อัตลักษณ์บุคคลยืนยันศพผู้เสียชีวิตต่อไปขณะนี้นายอภิชัย จึงเกี่ยวพันกับคดีอาญา มากถึง 6 คดี คือ 1. ครอบครองอาวุธปืนและเครื่องกระสุนปืน และมียาเสพติดไว้ในความครอบครองขณะเข้าจับกุม 2. คดีตรวจยึดยาบ้า 2200 เม็ดในห้องพักภายหลังถูกจับกุม 3. คดีฆาตกรรม น.ส.วรินทร์ธรณ์ หรือกุ๊กกิ๊ก ไชยเชษฐ อายุ 22 ปี ที่พบถูกฝังดินไว้ 4. คดีที่พบโครงกระดูกกว่า 300 ชิ้น ในบ่อน้ำก่อนหน้านี้ 5. คดีที่พบโครงกระดูกบรรจุหีบเหล็กในวันนี้ และ 6. คดีข่มขืนที่มีผู้เสียหายมาแจ้งความเพิ่มเติม โดยเหตุเกิดขึ้นเมื่อเดือน ธ.ค.2562ผู้สื่อข่าวรายงานว่า ผู้สูญหายทั้ง 3 ราย ที่ชุดคลี่คลายคดีนำมาเป็นธงในการสอบสวนก่อนดำเนินการแจ้งข้อหา ไอซ์ หีบเหล็ก นั้นประกอบด้วย 1. น.ส.วรินทร์ธรณ์ ไชยเชษฐหรือกุ๊กกิ๊ก อายุ 22 ปี ที่พบถูกฝังดินไว้และขุดพบเป็นศพแรก 2. คดีผู้ปกครองของ น้องแพรว อายุ 12 ปี ที่เข้าแจ้งความว่าสูญหายในบ้านหลังนี้ตั้งแต่ช่วงปี 2554-2555 และ 3. คดีที่มีพยานบุคคลบอกเล่าว่า น.ส.ออย อายุประมาณ 18-20 ปี สูญหายไปในช่วงเดียวกัน โดยเจ้าหน้าได้สเกตช์ภาพ น.ส.ออย ซึ่งมีลักษณะเป็นหญิงสาวร่างเล็ก ไว้ผมบ๊อบแสกข้าง หน้ารูปไข่ โดยภาพดังกล่าวถูกนำมาเผยแพร่เพื่อให้ประชาชนช่วยกันหาเบาะแสญาติพี่น้องของ น.ส.ออย แล้วนอกจากนี้ ขณะที่ พล.ต.ท.อิทธิพล อัจฉริยะประดิษฐ์ รอง ผบช.น.และพ.ต.อ.นพศิลป์ พูลสวัสดิ์ รอง ผบก.สส.บช.น. นำกำลังลงพื้นที่ หาพยานหลักฐานเพิ่มเติมในบ้านไอซ์ หีบเหล็ก อีกครั้ง ปรากฏว่า มีญาติสนิทของนายไอซ์ ให้ข้อมูลสำคัญกับทีมงานฝ่ายสืบสวนเพิ่มเติม โดยเล่าว่า ระหว่างที่นายไอซ์ต้องโทษอยู่ในเรือนจำ ได้เคยไปเล่าให้เพื่อนๆที่เป็นนักโทษฟังว่าเคยฆ่าคนอำพรางร่างมาแล้ว 5 ศพ ส่งผลให้เพื่อนนักโทษที่พ้นโทษออกมาก่อน เดินทางมาหาญาติรายนี้ เพื่อไถเงินแลกกับการไม่นำความไปแจ้งตำรวจ คราวละ 5000-10000 บาท แต่เจ้าตัวก็ไม่ได้ให้เงินไป ทำได้เพียงแต่เขียนจดหมายส่งไปเตือน และเล่าให้ นายไอซ์ฟังระหว่างถูกคุมขังเท่านั้น.
พบ ไอซ์ หีบเหล็ก พัวพันคดีอาญา 6 คดี โดย 3 ใน 6 เกี่ยวกับการตายของผู้หญิง 3 ราย ล่าสุดคือโครงกระดูกที่พบในหีบ ซึ่งอาจจะเป็น น.ส.ออย อายุ 18ปี ที่หายไปช่วงปี 54-55 เผยเจ้าตัวเคยคุยกับเพื่อน
ไอซ์หีบเหล็ก,ไอซ์ อภิชัย องค์วิศิษฐ์,ข่าวไอซ์หีบเหล็ก,ฆ่ายัดหีบ,ข่าวทั่วไป